b'\n_START_ARTICLE_\nBeatriz Galindo\n_START_SECTION_\nBiografia\n_START_PARAGRAPH_\nBeatriz Galindo, nascuda en el si d\'una fam\xc3\xadlia d\'hidalgos, va ser escollida per a ser monja per la destresa que va demostrar en el domini del llat\xc3\xad, i per aix\xc3\xb2 va ser coneguda com "la Latina"; per\xc3\xb2 abans d\'ingressar al convent fou cridada per anar a la Cort, per part de la reina Isabel la Cat\xc3\xb2lica.  _NEWLINE_Es va casar l\'any 1491 amb el capit\xc3\xa0 artiller i conseller dels Reis Cat\xc3\xb2lics Francisco Ram\xc3\xadrez de Madrid, amb qui va tenir dos fills. Deu anys despr\xc3\xa9s enviud\xc3\xa0; es va retirar de la Cort, i va fixar la seva resid\xc3\xa8ncia a Madrid, a l\'actual palau de Viana. _NEWLINE_Despr\xc3\xa9s de la mort de la reina Isabel la Cat\xc3\xb2lica, Beatriz va deixar les corts per dedicar-se al estudi i va fundar l\'Hospital de la Latina (1499-1507) i els convents, o monestirs, de la Concepci\xc3\xb3n Francisca i la Concepci\xc3\xb3n Jer\xc3\xb3nima (aqu\xc3\xad va ser enterrada), a Madrid, on es donava instrucci\xc3\xb3 a nenes de fam\xc3\xadlies sense recursos. Tamb\xc3\xa9 va impartir classes de llat\xc3\xad a la Universitat de Salamanca i al convent de les Jer\xc3\xb2nimes va establir una acad\xc3\xa8mia filos\xc3\xb2fica dedicada al estudi dels cl\xc3\xa0ssics. Se li atribueixen poesies en llat\xc3\xad , uns Comentarios sobre Aristoteles i tamb\xc3\xa9 Anotaciones sobre escritores cl\xc3\xa1sicos antiguos._NEWLINE_El barri de La Latina de Madrid pren aquest nom per l\'\xc3\xa0lies de Beatriz Galindo, donat que va ser el barri de Madrid on ella va viure. Del mateix origen \xc3\xa9s el nom del districte de Latina (distrito de Latina), tamb\xc3\xa9 a Madrid.'